
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθ. 24ης (τακτικής) συνεδρίασης του Δημοτικού Συμβουλίου του Δήμου Πύργου

Αριθμ. Αποφ. 255/2011

ΘΕΜΑ: Έγκριση του 1ου ΑΠΕ και του 1ου ΠΚΤΜΝΕ του έργου «Επεκτάσεις ομβρίων Δ. Βώλακος» με αριθμό μελέτης 1/09
    
Στον Πύργο και στο Δημοτικό Κατάστημα σήμερα την 1 του μηνός Ιουλίου, του έτους 2011, ημέρα Παρασκευή και ώρα 18:30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, ύστερα από την με αριθμό πρωτ. 29716/27-6-2011 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σκαρτσιάρης Παναγιώτης – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνης, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Δημουλιάς Λεωνίδας, 11. Ζέκιος Λεωνίδας, 12. Κωνσταντόπουλος Σπυρίδων, 13.  Τζίνη Διονυσία, 14. Φραγκαντώνης Παναγιώτης, 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Λιατσής Γαβριήλ – Επικεφαλής της Μείζονος Μειοψηφίας, 21. Ανδριόλας Γεώργιος, 22. Σεϊντής Βασίλειος, 23. Κουρμπανάς Γεώργιος, 24. Λιατσής Δημήτριος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου»

ΑΠΟΝΤΕΣ: 

1. Θεοδωρέλος – Χαρίτος Γεώργιος, 2. Κοτσιλίμπας Γεώργιος, 3. Δημόπουλος Φώτιος 4. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης για το συγκεκριμένο θέμα, με την υπ’ αριθμ. 29716/27- 6 - 2011 έγγραφη πρόσκληση του Προέδρου, προσκλήθηκαν στη συνεδρίαση, η Πρόεδρος της Δ.Κ Επιταλίου κα Κλεφτονικολού Καλλιόπη, η οποία δεν προσήλθε αν και νόμιμα κλήθηκε και οι Πρόεδροι των Τ.Κ:

Αγριδίου κ. Μπιρμπίλης Δημήτριος, Ανεμοχωρίου κ. Κάρμης Πέτρος, οι οποίοι προσήλθαν, Αλφειούσας κ. Βαρώτσος Δημήτριος, που δεν προσήλθε αν και κλήθηκε νόμιμα. 
-----------

Ακολούθως ο Πρόεδρος έθεσε υπόψη του Δημοτικού Συμβουλίου το 6 (α) θέμα της ημερήσιας διάταξης με τίτλο: [Έγκριση του 1ου ΑΠΕ και του 1ου ΠΚΤΜΝΕ του έργου «Επεκτάσεις ομβρίων Δ. Βώλακος» με αριθμό μελέτης 1/09] και ανέφερε:
«Η Δ/νση Τεχνικών Υπηρεσιών του δήμου με το υπ’ αριθ. 1450/11 έγγραφό της, εισηγείται την έγκριση του 1ου ΑΠΕ και του 1ου ΠΚΤΜΝΕ του ανωτέρω έργου. 
Σύμφωνα με την εισηγητική έκθεση που συνοδεύει τον 1ο ανασυνταγμένο ΑΠΕ – 1ο ΠΚΤΜΝΕ και υπογράφει ο επιβλέπων του έργου κ. Δημ. Δρούλιας, στις 16-11-09 συντάχθηκε ο 1ος ΑΠΕ, ο οποίος απεστάλη αρχικά στο Νομαρχιακό Συμβούλιο Δημοσίων έργων με το 16851/16-11-09 έγγραφό της ΤΥΔΚ και στη συνέχεια [με το 12/09 πρακτικό θετικής γνωμοδότησης του Συμβουλίου] στο Δήμο Βώλακος με το 17077/20-11-09 έγγραφο.

Το Δημοτικό Συμβούλιο Βώλακος [Προϊσταμένη Αρχή] με την 149/14-12-09 απόφασή του, δεν ενέκρινε τον παραπάνω 1ο ΑΠΕ,προκειμένου να ανασυνταχθεί ώστε να περικοπούν εργασίες και να περιλαμβάνονται άλλες που  υπήρχαν και στο αρχικό συμβατικό αντικείμενο.

Στις 03-03-10 ο ανάδοχος υπέβαλε εμπρόθεσμα αίτηση θεραπείας κατά της παραπάνω 149/12-12-09 απόφασης του Δημοτικού Συμβουλίου. Με την 66401/6956/22-6-10 απόφασή του ο Γ.Γ της Π.Δ.Ε αποφάσισε τη μερική απόρριψη της από 3/3/10 αίτησης θεραπείας του Ιωάννη Γαβρά αναδόχου του με αριθ. μελέτης 1/09 του έργου «Επεκτάσεις δικτύου ομβρίων Δ. Βώλακος» και την ανασύνταξη του 1ου ΑΠΕ του έργου, σύμφωνα με τα αναφερόμενα αναλυτικά στην ομόφωνη γνωμοδότηση του Περιφερειακού Συμβουλίου Δημοσίων έργων της Π.Δ.Ε, όπως διατυπώθηκε στην πράξη 18 παρ. 3 του από 2/06/10 πρακτικού του.

Επειδή όμως οι προϋποθέσεις για την εκτέλεση ορισμένων εργασιών δεν συνέτρεξαν μέχρι σήμερα και συγκεκριμένα:

· Δεν διευθετήθηκε  από το δήμο Βώλακος η νομική διαδικασία ώστε να είναι δυνατόν να εκτελεσθούν οι εργασίες κατασκευής της τάφρου [συνολικού μήκους 40,00μ.] παραπλεύρως της ιδιοκτησίας Αλεξανδρόπουλου επειδή βρίσκεται μέσα σε ιδιοκτησίες και δεν επιτρέπει ο ιδιοκτήτης του ενός οικοπέδου, την δίοδο μηχανημάτων.
· Δεν λήφθηκε γραπτή σχετική άδεια από τον ΟΣΕ, ώστε να είναι δυνατόν να εκτελεσθούν οι εργασίες ολοκλήρωσης κάλυψης του αποχετευτικού αγωγού στην περιοχή ιδιοκτησίας Τομαρίδη.

· Δεν είναι δυνατόν να εκτελεσθούν εργασίες η δαπάνη των οποίων υπερβαίνει το συμβατικό οικονομικό αντικείμενο, δεδομένου ότι δεν συντρέχουν προϋποθέσεις για τη σύνταξη συμπληρωματικής σύμβασης.
Για το λόγο αυτό η υπηρεσία σε αντιπαράσταση με τον ανάδοχο προχώρησε σε ανασύνταξη των τευχών του 1ου ΑΠΕ και του 1ου ΠΚΤΜΝΕ στο ύψος της συμβατικής πίστωσης των 235.349,29€, περιλαμβάνοντας και το ποσό της νόμιμης αναθεώρησης.

Σύμφωνα με την αιτιολογική του έκθεση ο 1ος ΑΠΕ και το 1ο ΠΚΤΜΝΕ είναι συνολικής δαπάνης 235.349,29€ με ΦΠΑ [εργασίες 196.027,53 € και ΦΠΑ 39.321,76€], είναι τακτοποιητικός έναντι της αρχικής σύμβασης και συντάχθηκε:

Α. Για την τακτοποίηση των επί μέρους εργασιών μετά την οριστική προμέτρησή τους και για να διορθωθούν λάθη και παραλείψεις της προμέτρησης της μελέτης. Αυτές οι προμετρητικές ελλείψεις, θα καλυφθούν από το κονδύλιο των απροβλέπτων και από τις επί έλαττον εργασίες.

Β. Για να συμπεριλάβει την αύξηση της δαπάνης του ΦΠΑ λόγω μεταβολής του ποσοστού του από 19% σε 23% και την αύξηση της αναθεώρησης, όπως προέκυψε μετά τους οριστικούς συντελεστές αναθεώρησης.

Γ. Για να συμπεριλάβει την εκτέλεση εννέα (9) νέων εργασιών ένεκα των οποίων συντάχθηκε το 1ο ΠΚΝΤΜΕ απαραίτητες για την ολοκλήρωση του έργου.


Το ΠΚΝΤΜΕ συντάχθηκε προκειμένου να τιμολογηθούν εννέα (9) νέες εργασίες που περιλαμβάνονται σ’ αυτό και είναι:

Νέες εργασίες υδραυλικών:

Οι [εσχάρες υδροσυλλογής από ελατό χυτοσίδηρο] (Ν.Τ1) για ποσότητα 240,00Kg ,η  [περίφραξη συρματόπλεγμα] (ΝΤ/2) για ποσότητα 55,00 ΜΜ, η [προσαύξηση τιμής εκσκαφών τάφρων] (ΝΤ3) για ποσότητα  1.701,11 Μ3, η [προσαύξηση τιμών εκσκαφών ορυγμάτων υπογείων δικτύων για την αντιμετώπιση πρόσθετων δυσχερειών από διερχόμενα δίκτυα ΟΚΩ] (ΝΤ/4) για ποσότητα 150,00ΜΜ, η [προσαύξηση τιμών εκσκαφών ορυγμάτων υπογείων δικτύων σε έδαφος πάσης φύσεως για εκτέλεση υπό συνθήκες στενότητας χώρου] (ΝΤ/5) για ποσότητα 330,18 Μ3 οι [σωλήνες PVC, D εσ=315mm] (ΝΤ/6) για ποσότητα 66,00ΜΜ και η [καθαρή μεταφορά προϊόντων εκσκαφών και κατεδαφίσεων με αυτοκίνητο] (ΝΤ/7) για ποσότητα 21.231,98 Μ3/ΚΜ.
Νέες Εργασίες οδοποιϊας:

Η [καθαίρεση περιφράξεων για συρματόπλεγμα» (ΝΤ/8), για ποσότητα 55,00 Μ3 και το «γεωύφασμα θεμελίωσης επιχωμάτων σε μαλακά εδάφη» (ΝΤ/9) για ποσότητα 760,00Μ2.

Οι ανωτέρω εργασίες τιμολογήθηκαν αυτούσιες σύμφωνα με τα εγκεκριμένα περιγραφικά τιμολόγια του ΥΠΕΧΩΔΕ εκτός των εργασιών: α. «προσαύξηση τιμής εκσκαφών τάφρων» (ΝΤ3), η οποία προέκυψε από τη διαφορά των άρθρων (3.10.02.01) και (3.10.01.01) και β) «καθαρή μεταφορά προϊόντων εκσκαφών και κατεδαφίσεων με αυτοκίνητο» (Ν.Τ/7) η οποία τιμολογήθηκε με βάση το άρθρο του ισχύοντος περιγραφικού τιμολογίου, μειωμένη κατά την τεκμαρτή έκπτωση, ως ο νόμος ορίζει «σύγκριση τιμών».
Τα απρόβλεπτα απορροφούνται στο σύνολό τους, η δαπάνη ασφάλτου απαλείφεται, διότι δεν απαιτείται, ενώ η αναθεώρηση μεταβάλλεται και προτείνεται για ποσό 3.717,89 €.

Επομένως ο παρών 1ος ΑΠΕ και το 1ο ΠΚΝΤΜΕ συντάσσεται στο συνολικό ποσό των 235.349,29€ με ΦΠΑ, τακτοποιητικός έναντι της αρχικής σύμβασης, έτσι ώστε να επιτυγχάνεται η κατασκευή άρτιου και ολοκληρωμένου έργου με πλήρη λειτουργικότητα.

Το Τεχνικό Συμβούλιο Δημοσίων Έργων με το αριθ. 2/19-5-11 (θέμα 3ο) πρακτικό του ομόφωνα γνωμοδοτεί υπέρ της έγκρισης του 1ου ΑΠΕ και του 1ου ΠΚΤΜΝΕ του εν λόγω έργου».
Κατόπιν των ανωτέρω ο Πρόεδρος κάλεσε τους Δημοτικούς Συμβούλους και τους παριστάμενους Προέδρους της δημοτικής ενότητας Βώλακος, ν’ αποφασίσουν επί της εισήγησης της Δ/νσης Τεχνικών Υπηρεσιών του Δήμου.
Το Δημοτικό Συμβούλιο Πύργου,

 Λαμβάνοντας υπόψη:

· Τις διατάξεις του άρθρου 65 παρ. του ν. 3852/10,
· Τις διατάξεις του Ν. 1418/1984, 

· Το Π.Δ 609/1985
· Την αριθ. 1450/11 εισήγηση της Δ/νσης Τεχνικών Υπηρεσιών του δήμου

· Το αριθ. 2/19-5-11 (θέμα 3ο) πρακτικό του Τεχνικού Συμβουλίου Δημοσίων έργων με το οποίο το συμβούλιο ομόφωνα γνωμοδοτεί υπέρ της έγκρισης του 1ου ΑΠΕ και του 1ου ΠΚΤΜΝΕ (ανασυνταγμένων) του έργου «Επεκτάσεις δικτύου ομβρίων Δ. Βώλακος, μετά από διαλογική συζήτηση,

Α π ο φ α σ ί ζ ε ι

Ομόφωνα εγκρίνει τον 1ο ΑΠΕ και το 1ου ΠΚΤΜΝΕ (ανασυνταγμένων) του έργου «Επεκτάσεις ομβρίων Δ. Βώλακος» με αριθμό μελέτης 1/09.
Ο ΑΠΕ και το 1ο ΠΚΝΤΜΕ συντάχθηκαν στο συνολικό ποσό των 235.349,29€ με ΦΠΑ. Ο ΑΠΕ είναι τακτοποιητικός έναντι της αρχικής σύμβασης, έτσι ώστε να επιτυγχάνεται η κατασκευή άρτιου και ολοκληρωμένου έργου με πλήρη λειτουργικότητα.
Επίσης ενέκρινε το θέμα και ο Πρόεδρος της Τ.Κ Ανεμοχωρίου.

Οι Δημοτικοί Σύμβουλοι κ.κ: Γ. Λιατσής – Επικεφαλής Μείζονος Μειοψηφίας, Χ. Γιάνναρος – Επικεφαλής της παράταξης «Λαϊκή συσπείρωση» και ο Πρόεδρος της Τ.Κ Αγριδίου, είχαν αποχωρήσει απ’ τη συνεδρίαση πριν τη συζήτηση και έγκριση του θέματος.
Η παρούσα απόφαση έλαβε αύξοντα αριθμό 255/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ                 ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 5  –  7 - 2011

Ο ΔΗΜΑΡΧΟΣ

ΜΕΔ

